b'\n_START_ARTICLE_\nKli\xc5\xa1ki sand\xc5\xbeak\n_START_SECTION_\nUstanovitev Kli\xc5\xa1kega sand\xc5\xbeaka (1537)\n_START_PARAGRAPH_\nV tridesetih letih 16. stoletja je tur\xc5\xa1ki voja\xc5\xa1ki poveljnik Gazi Husrev-beg skupaj s svojim bojnim tovari\xc5\xa1em Murat-begom Tardi\xc4\x87em v naskokih zavzemal eno za drugo trdnjave in gradove v Hrva\xc5\xa1kem delu Bosne in Dalmacije, deloma tudi zaradi zavezni\xc5\xa1tva z Bene\xc5\xa1ko republiko . Svoje voja\xc5\xa1ke akcije je usmeril proti zadnjim posestim in gradovom banske Hrva\xc5\xa1ke, predvsem proti trdnjavi Klis. Klis je bil dolgo \xc4\x8dasa te\xc5\xbeko osvojliv za tur\xc5\xa1ko vojsko. Po ve\xc4\x8d neuspe\xc5\xa1nih poskusih so Turki kon\xc4\x8dno osvojili Klis 12. marca 1537. Z osvojitvijo Klisa se je Bosanski sand\xc5\xbeak razprostiral od Dubrovnika do Udbine, razen manj\xc5\xa1ih bene\xc5\xa1kih enklav na obali (Omi\xc5\xa1, Split, \xc5\xa0ibenik, Zadar). Poleg Klisa so zavzeli tudi Kamen, le tri kilometre vzhodno od Splita. Klis je bil grad na sredi polja, z malo prebivalcev in malo posadko.'